Okresná prokuratúra Žilina 
Moyzesova 20, 011 56 Žilina 1 	

Sp. zn. : 2 Pv 292/14/5511	Žilina, 13.8.2015
EEČ : 2-43-3828-2015

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno f) Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Žilina
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Žilina zo dňa 24.6.2014, spisová značka 2 Pv 292/14/5511, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
dňa 28.03.2014 v čase približne o 07.18 hod. v predajni Hypermarket Tesco na Obvodovej ulici č. 8640 v Žiline si vložil pod oblečenie a do kapucne bundy štyri pizza rožky v hodnote 1,80 Eur, dva anglické rožky v hodnote 1,58 Eur a vodu s príchuťou aloe vera 0,5l v hodnote 1,60 Eur a následne prešiel cez pokladničnú zónu bez zaplatenia uvedeného tovaru, čím spôsobil spoločnosti Tesco Stores SR a. s. so sídlom Kamenné námestie č. 1/A, Bratislava škodu v celkovej výške 4,98 Eur, 
pričom uvedeného skutku sa dopustil napriek tomu, že bol dňa 18.12.2013 príslušníkom OO PZ XXXXX postihnutý v blokovom konaní za priestupok proti majetku podľa § 50 ods. 1 zákona č. 372/1990 Zb. v znení neskorších predpisov, za čo mu bola uložená bloková pokuta vo výške 10,-Eur blokom na pokutu č. XXXXX

Uznesením prokurátora Okresnej prokuratúry Žilina zo dňa 24.6.2014, spisová značka 2 Pv 292/14/5511, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
	Uznesením Okresnej prokuratúry v Žiline č. k. 2 Pv 292/14/5511 -7 zo dňa 24.06.2014 bolo podľa § 216 ods. 1 Tr. poriadku podmienečne zastavené trestné stíhanie obvineného ml. XXXXX pre skutok právne kvalifikovaný ako prečin krádeže podľa § 212 ods. 2 písm. f) Tr. zákona, ktorého sa mal obvinený dopustiť na tom skutkovom základe, ako je to uvedené vo výrokovej časti tohto uznesenia, pričom podľa § 216 ods. 2 Tr. poriadku bola obvinenému ml. XXXXX určená skúšobná doba v trvaní 12 (dvanásť) mesiacov.  

Uznesenie o podmienečnom zastavení trestného stíhania nadobudlo právoplatnosť dňa 05.07.2014 a skúšobná doba uplynula obvinenému dňa 05.07.2015.      

Podľa § 217 ods. 1 Tr. poriadku ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.

Zo správy Okresného úradu v XXXXX, odboru všeobecnej vnútornej správy vyplýva, že obvinený nemá žiadny záznam v ústrednej evidencii priestupkov. Zo správy Mestského úradu v XXXXX vyplýva, že správanie obvineného v období od 05.07.2014 do 05.07.2015 nebolo prejednávané pred komisiou ochrany verejného poriadku. Zo správy OO PZ XXXXX vyplýva, že obvinený v sledovanom období nemá evidovaný žiadny priestupok ani trestný čin, zdržiava sa v mieste trvalého bydliska, býva v spoločnej domácnosti s rodičmi, študuje na strednej škole a podľa vyjadrenia susedov sa správa slušne. Z odpisu registra trestov vyplýva, že obvinený po podmienečnom zastavení trestného stíhania v tejto veci nemá žiadny ďalší záznam v registri trestov. Lustráciou v informačnom systéme tunajšej prokuratúry bolo zistené, že voči obvinenému nie je t. č. vedené žiadne ďalšie trestné stíhanie. 

Vzhľadom na výsledky vykonaného dokazovania, z ktorých vyplýva, že obvinený ml. XXXXX nebol počas skúšobnej doby podmienečného zastavenia trestného stíhania postihnutý za priestupok ani odsúdený za trestný čin, mám za to, že viedol v skúšobnej dobe riadny život, a preto som rozhodla tak, ako je to uvedené vo výrokovej časti tohto uznesenia. 
     
	Právoplatnosťou uznesenia o tom, že sa obvinený osvedčil, nastávajú účinky zastavenia trestného stíhania podľa § 9 ods. 1 písm. e) Tr. poriadku.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Andrea Jančová
prokurátorka